open-index/open-wikipedia-markdown huggingface dataset:
Jang Min Chul

**Jang Min Chul** (kor. 장민철, g. 1991 m.), žinomas pseudonimu **MC** – profesionalus Starcraft 2 žaidėjas iš Pietų Korėjos. Anksčiau jis profesionaliai žaidė  pseudonimu **IrOn**, ir buvo pirmasis profesionalus Broodwar žaidėjas, oficialiai perėjęs prie Starcraft 2. MC žaidžia *protosų* rase ir nuo 2012 m. sausio priklauso Vokietijoje įsikūrusiai SK Gaming komandai. Anksčiau žaidė oGs (*old generation starcrafters*) komandoje, kur nuo 2011 m. liepos 12 d. tarptautiniuose turnyruose jį rėmė ir jis atstovo *SK Gaming* pagal partnerystės sutartį su oGs.

Per pirmuosius metus nuo Starcraft 2 išleidimo, MC turnyruose viso laimėjo virš 200 000 JAV dolerių, daugiau nei bet kuris kitas Starcraft 2 žaidėjas. 2011 - 2012 m. buvo laikomas vienu iš geriausių, galbūt pačiu geriausiu *protosų* žaidėju pasaulyje.

## Karjera

Jang Min Chul yra du sykius tapęs pagrindinės P. Korėjos Starcraft 2 lygos – GSL čempionu. 2011 m. laimėjo kviestinį *YGosu Invitational* turnyrą, finale 4:3 įveikdamas Ji Sung (*Bomber*), nors prieš tai atsilikinėjo 1:3.

Tais pačiais metais MC dalyvavo eilėje tarptautinių turnyrų. Pirmasis buvo Dreamhack Stockholm Invitational, kuriame jis laimėjo pirmąją vietą. Pavasarį MC buvo pakviestas į Copenhagen Games, kuriame taip pat tapo čempionu, finale 4:0 nugalėjęs žymų ukrainiečių žaidėją Michailą Hajdą (*Kas*). Vėliau, kaip Korėjos atstovas buvo pakviestas į Kinijoje rengiamą GIGABYTE Star Wars Killer turnyrą. Šį taip pat laimėjo, finale 4:1 įveikdamas kinų žaidėją Li Jun Feng (*LoveCD*).

Vasarą MC užėmė trečiąją vietą Dreamhack Summer Švedijoje, į kurį gavo netikėtą pakvietimą diena prieš prasidedant turnyrui, nes atsirado laisva vieta Korėjai kai negalėjo atvykti anksčiau kviestas Ji Sung. Netrukus po to vykusiame NASL pirmajame sezone jis užėmė antrąją vietą, finale 3:4 nusileidęs kitam korėjiečių žaidėjui Lee Ho Joon (*PuMa*). IEM Global Challange Cologne jis ir PuMa vėl susitiko finale, ir vėl MC atiteko antroji vieta, šįkart pralaimėjus „sausu“ rezultatu 0:3.

## Pasiekimai

Reikšmingesniuose turnyruose užimtos aukštos vietos:

### 2012 m.

*  Global Starcraft II League 2012 m. July – Code S antroji vieta
*  North American StarLeague trečiasis sezonas – trečioji vieta
*  Intel Extreme Masters VI – Pasaulio čempionas
*  HomeStory Cup IV – pirmoji vieta

### 2011 m.

*  Major League Gaming Orlando – antroji vieta
*  Intel Extreme Masters VI Cologne – antroji vieta
*  North American Star League pirmasis sezonas – antroji vieta
*  HomeStory Cup III – antroji vieta
*  StarWars Killer 6 – pirmoji vieta
*  Major League Gaming Columbus – trečioji vieta
*  Copenhagen Games Spring 2011 – pirmoji vieta
*  DreamHack Stockholm Invitational – pirmoji vieta
*  Global Starcraft II League March – Code S čempionas
*  Global Starcraft II League January – Code S čempionas

## Šaltiniai

## Nuorodos
* NASL žaidėjo profilis 
* Žaidėjo profilis ir žaidimų istorija TeamLiquid puslapyje
* Asmeninis Twiter puslapis
* Oficialus oGs komandos puslapis (korėjietiškai)
Edna Kiplagat

**Edna Kiplagat** (g. 1979 m. lapkričio 15 d.) – Kenijos lengvaatletė, ilgų nuotolių bėgikė. Pasaulio čempionė.

## Biografija
Kiplagat karjerą tarptautinėse aukšto rango varžybose pradėjo 1996 m. sudalyvaudama pasaulio jaunimo čempionate, kuriame 3000 m bėgime pelnė sidabro medalį. Po dvejų metų bėgikė toje pačioje rungtyje pasaulio jaunimo čempionate pelnė bronzinį apdovanojimą. 2006 m. dalyvavo pasaulio kroso bėgimo čempionate, bet liko tik 13 vietoje. 2010 m. Edna Kiplagat laimėjo Los Andželo ir Niujorko maratonus. 2011 m. startavo pasaulio čempionate maratono distanciją ji įveikė per 2:28:43 ir pelnė aukso medalį.

## Nuorodos
* Edna Kiplagat IAAS svetainėje
Priscah Jeptoo

**Priscah Jeptoo** (g. 1984 m. birželio 26 d.) – Kenijos lengvaatletė, kuri specializuojasi ilgų nuotolių bėgimuose. Pasaulio čempionato prizininkė.

## Biografija
Jeptoo aukšto lygio varžybose pasirodo nuo 2008 m. 2009 m. ji laimėjo Douro-Tal pusės maratono varžybas. Vėliau dalyvavo Porto, Turino ir Paduvos maratonuose. 2011 m. bėgikė laimėjo Paryžiaus maratoną. Tais pačiais metais ji startavo pasaulio čempionate. kuriame pelnė sidabro medalį.

## Nuorodos
*
Aleksas Jonkus

**Aleksas Jonkus**, slap. **Pilypas Laimė** (1915 m., Dirgalio k., Grūšlaukės vls., Kretingos aps. – 1948 m., Darbėnuose, Darbėnų vls., Kretingos aps.) – Lietuvos partizanas, Kardo rinktinės štabo ūkio skyriaus viršininko pavaduotojas.

## Biografija
Baigė Grūšlaukės pradžios mokyklą, dirbo tėvų ūkyje. Nuo 1945 m. Lietuvos laisvės armijos Žemaičių apygardos Kardo rinktinės štabo patarėjas, nuo 1946 m. sausio 30 d. – rinktinės štabo ūkio skyriaus viršininko pavaduotojas, Širvydo kuopos ūkio skyriaus viršininkas.

1948 m. rugpjūčio 24 d. Ubagiškių k., Darbėnų vls., pateko į enkavedistų ir stribų pasalą, buvo sunkiai sužeistas į galvą ir be sąmonės atgabentas į MVD Darbėnų vls. poskyrį. Tardymo metu žiauriai nukankintas (dvirankiu pjūklu nupjautos kojos ir pan.)

Atminimas įamžintas paminkluose Darbėnų NKVD-MVD-MGB kieme (1992 m.) ir Grūšlaukės šventoriuje (1999 m.).

## Šaltiniai

* Lietuvos gyventojų genocido ir rezistencijos tyrimo departamento archyvinė pažyma. – 1998, kovo 6 d. – L. 5
* Laisvės kovų archyvas. – Kaunas, 1993. – T. 7. – P. 8, 15, 19–20
* Hitleriniai parašiutininkai. – Vilnius, 1966. – P. 86, 89.

## Literatūra
* Bronius Kviklys. Mūsų Lietuva. – Vilnius, 1992. – T. 4. – P. 247.
* Stanislovas Burba. Kada mokytojas padės gėlę ant partizano kapo? – Švyturys – 1997, balandžio 5
* Memorialinis akmuo už Lietuvos laisvę žuvusiems partizanams. – Švyturys – 1999, gegužės 19
2011 m. Pasaulio lengvosios atletikos čempionatas/Maratonas moterys

**Moterų maratonas pasaulio lengvosios atletikos čempionate**  vyko 13 kartą. Varžybos įvyko rugpjūčio 27 d. 

## Medalininkės

## Rekordai

## Rezultatai
} ||align=left| Dire Tune ||align=left|  || || 
|-
|  ||align=left| Lucia Kimani ||align=left|  || ||
|-
|  ||align=left| Alessandra Aguilar ||align=left|  || ||
|-
|  ||align=left| Aselefech Mergia ||align=left|  || ||
|-
|  ||align=left| Jemena Misayauri ||align=left|  || ||
|-
|  ||align=left| Epiphanie Nyirabarame ||align=left|  || ||
|-
|  ||align=left| Yuliya Ruban ||align=left|  ||  ||
|-
|  ||align=left| Kateryna Stetsenko ||align=left|  || || 
|-
|  ||align=left| Tanith Maxwell ||align=left|  || ||
|}

SG - sezono geriausias rezultatas, DSQ - diskvalifikuota, NBG - nebaigė distancijos, NST - nestartavo.

## Nuorodos
*Rezultatai
Sharon Cherop

**Sharon Cherop** (1984 m. kovo 16 d.) – Kenijos lengvaatletė, kuri specializuojasi ilgų nuotolių bėgime. Pasaulio čempionato prizininkė.

## Biografija
Cherop 2000 m. dalyvavo pasaulio jaunimo čempionate. 5000 m distanciją sportininkė įveikė per 16:23.73 ir pelnė bronzos medalį. 2002 m. sportininkė dalyvavo pasaulio kroso bėgimo čempionate, kuriame užėmė 10 vietą jaunimo klasėje. 2011 m. lengvaatletė startavo pasaulio čempionate, kuriame pelnė bronzos medalį maratono bėgime.

## Nuorodos
* Sharon Cherop IAAF svetainėje
2011 m. Pasaulio lengvosios atletikos čempionatas/100 m vyrai

**Vyrų 100 m bėgimas pasaulio lengvosios atletikos čempionate** tryliktą kartą vyko rugpjūčio 27-28 dienomis Tegu stadione, Pietų Korėjoje/

Iš čempionato dėl traumos pasitraukė pasaulio sezono lyderis Asafa Powell.

## Medalininkai

## Pakeitimai
Dėl didelio kvalifikacinių normatyvų neįvykdžiusių mažų ar nepajėgių šalių deleguotų sportininkų skaičių buvo įvestos atkrentamosios varžybose, kuriose silpnesni sportininkai varžėsi dėl patekimo į pagrindines varžybas.

## Rekordai

## Rezultatai
### Atkrentamosios

PB - asmeninis rekordas, SG - sezono geriausias rekordas, NR - nacionalinsi rekordas, Q - pateko į pagrindines varžybas, DSQ- diskvalifikuotas.

### Ketvirtfinalis
Kvalifikacija: į pusfinalio bėgimus patenka po trys greičiausius iš kiekvieno bėgimo (Q) ir trys greičiausi pralaimėtojai (q).

### Pusfinalis
Kvalifikacija: į finalą patnka po du greičiausius iš kiekvieno bėgimo (**Q**) ir du greičiausi pralaimėtojai (**ą**.

} || 10.23 || 
|-
| 16 || 2 ||align=left| Marlon Devonish ||align=left|  || 10.25 || 
|-
| 17 || 3 ||align=left| Ngonidzashe Makusha ||align=left|  || 10.27 || 
|-
| 18 || 3 ||align=left| Churandy Martina ||align=left|  || 10.29 ||
|-
| 19 || 1 ||align=left| Andrew Hinds ||align=left|  || 10.32 || 
|-
| 20 || 3 ||align=left| Aziz Ouhadi ||align=left|  || 10.45 || 
|-
| 21 || 3 ||align=left| Justyn Warner ||align=left|  || 10.47 ||
|-
| 22 || 1 ||align=left| Ángel David Rodríguez ||align=left|  || 10.49 || 
|-
| 23 || 2 ||align=left| Dariusz Kuć ||align=left|  || 10.51 || 
|-
|  || 1 ||align=left| Dwain Chambers ||align=left|  ||  || 
|}

### Finalas

## Nuorodos
*Rezultatai
Ona Daukšaitė

**Ona Daukšaitė** (g. 1945 m. spalio 21 d., Dirgalio k., Grūšlaukės vls., Kretingos aps.) – kultūros darbuotoja, bibliotekininkė, visuomenininkė.

## Biografija
1979 m. baigė Vilniaus kultūros mokyklą, įgijo bibliotekininkės specialybę. Dirba Šiaulių rajono savivaldybės viešosios bibliotekos Ginkūnų filiale.

Aktyvi visuomenininkė, kultūrinių renginių organizatorė, Lietuvos samariečių bendrijos Šiaulių skyriaus tarybos sekretorė, Lietuvai pagražinti draugijos Ginkūnų skyriaus tarybos narė.

2003 m. pripažinta geriausia Šiaulių rajono savivaldybės bibliotekininke. Už veiklą, puoselėjant Šiaulių krašto etnokultūros tradicijas apdovanota Šiaulių apskrities viršininko administracijos, Šiaulių rajono savivaldybės administracijos kultūros skyriaus ir Šiaulių rajono savivaldybės viešosios bibliotekos direktorės padėkomis.

## Publikacijos
* Ona Daukšaitė. Knygos šventė su aktyviausiais skaitytojai. – Mūsų dienos. – 2004, kovo 26. – P. 3.
* Ona Daukšaitė, Rita Nesavaitė. „Keliaujančio lagamino“ lobiai. - Lietuvos viešosios bibliotekos - 2008, lapkričio 4 

## Šaltiniai

## Nuorodos
* Šventė Ginkūnų bibliotekoje. Skrastas.lt - 2004, kovo 19
* Emigracija keičia kaimo veidą. - Lietuvos rytas - 2007, rugpjūčio 6
* Keliaujančio lagamino lobiai. - Šiaulių rajono savivaldybė - 2008, lapkričio 5
* Rūta Vaitkevičiūtė. „Keliaujantis lagaminas“ pasiekė Šiaulių krašto mažuosius skaitytojus. - Valstietis.lt - 2008, lapkričio 10
* Ginkūnų senjorai rinkosi į šventę. - Žemaitijos gidas - 2010, spalio 6
Jevgenijus Primakovas

**Jevgenijus Primakovas** (, 1929 m. spalio 29 d. Kijeve – 2015 m. birželio 26 d. Maskvoje) – tarybinis ir rusų politinis bei valstybės veikėjas, diplomatas, mokslininkas orientalistas, Rusijos mokslų akademijos akademikas. Buvęs Rusijos Užsienio reikalų ministras ir Ministras pirmininkas.

## Biografija
Vaikystę praleido ir vidurinę mokyklą baigė Tbilisyje. 1953 m. baigė Maskvos orientalistikos instituto arabistikos skyrių, 1956 m. – Maskvos universiteto ekonomikos fakulteto aspirantūrą, dirbo TSRS radijo laidų užsieniui valdyboje. 1962 m. pradėjo dirbti „Pravdos“ laikraščio politikos apžvalgininku, nuo 1966 m. buvo korespondentu Artimuosiuose Rytuose.

1970 m. tapo įtakingo TSRS Mokslų akademijos Pasaulinės ekonomikos ir tarptautinių santykių instituto (PETS) direktoriaus pavaduotoju, nuo 1977 m. – MA Orientalistikos instituto direktoriumi. Nuo 1985 m. – PETS direktorius.

Buvo artimas M.Gorbačiovo bendražygis. 1989–1990 m. buvo TSRS Aukščiausiosios Tarybos Sąjungos Tarybos pirmininkas, 1990–1991 m. – TSRS Prezidentinės tarybos narys, TSRS Saugumo tarybos narys. 1991 m. Rugpjūčio pučo metu viešai pasisakė prieš GKČP.

1991 m. rugsėjo mėn. paskirtas TSRS Centrinės žvalgybos tarnybos vadovu, po TSRS žlugimo 1991 m. gruodžio 26 d. tapo Rusijos užsienio žvalgybos tarnybos direktoriumi.

1996 m. sausio mėn. paskirtas Rusijos užsienio reikalų ministru. 1998 m. rugsėjo mėn. – 1999 m. gegužės mėn. buvo Rusijos Federacijos ministru pirmininku.

1999 m. gruodžio mėn. išrinktas Rusijos Valstybės dūmos trečiojo šaukimo deputatu, juo buvo iki 2001 m. Vadovavo frakcijai „Tėvynė-Visa Rusija“. Kaip „Primakovo-Lužkovo bloko“ kandidatas ruošėsi kandidatuoti į Rusijos prezidento postą, tačiau planus pakeitė po B.Jelcino atsistatydinimo V.Putinui pradėjus eiti Rusijos prezidento pareigas.

2001–2011 m. vadovavo Rusijos Prekybos ir pramonės rūmams.

## Papildoma informacija
* J. Primakovas atliko tarpininko vaidmenį M. Gorbačiovui tariantis su A.Gromyka dėl palaikymo renkant naują TSKP CK Generalinį sekretorių po K.Černenkos mirties.
* 1999 m. kovo 24 d. J.Primakovas skrido su oficialiu vizitu į JAV. Skrydžio metu virš Atlanto iš JAV viceprezidento A.Goro sužinojęs, kad priimtas NATO sprendimas pradėti karinius veiksmus buvusioje Jugoslavijoje, įsakė lėktuvo ekipažui apsisukti ir grįžo į Maskvą.

## Nuorodos
* Pilkojo kardinolo mirtis: žmogus, kuris galėjo būti V. Putino vietoje (delfi.lt str.)
* Dokumentinis filmas „Žmogus iš gyvenimo. Jevgenijus Primakovas“ (rusų kalba)

## Šaltiniai

|-

|-

|-
Hamadano provincija

**Hamadano provincija** () – provincija Irano vakaruose. Administracinis centras – Hamadanas.

## Geografija

Provincijos paviršius kalnuotas, teritorija driekiasi Zagroso kalnų dalis, kuri užima apie 1,2 % viso Irano sausumos ploto ir ribojasi su šešiomis kitomis provincijomis.

Žiemos vėsios, vasaros vidutiniškai karštos. Žemiausia temperatūra -32 °C žiemą ir aukčiausia – 39 °C vasarą, vidutinė temperatūra svyruoja tarp -4 °C gruodį ir 25 °C liepą.

## Gyventojai

Provincijoje gyvena persai, azerbaidžaniečiai, kurdai, lurai, lakai.

Didžiausi miestai (2016 m.):
* Hamadanas – 554,4 tūkst. gyventojų
* Malajeras – 170,2
* Nahavandas – 76,1
* Asadabadas – 55,7
* Toiserkanas – 50,4
* Baharas – 28,6

## Administracinis suskirstymas
 
Provincija padalinta į 8 šahrestanus:
* Rezano šahrestanas
* Kabudrahango šahrestanas
* Baharo šahrestanas
* Hamadano šahrestanas
* Asadabado šahrestanas
* Toiserkano šahrestanas
* Nahavando šahrestanas
* Malajero šahrestanas


Image:Dasht-mishan.jpg|Dešt Mišanas
Image:Ghezel Arsalan peak.jpg|Gezel Arsalano kalnas
Image:Ecbatane - general view.jpg|Ekbatana
File:Mir Razi mausoleum Tuysercan Iran.jpg|Mir Razi mauzoliejus


## Šaltiniai
Kermanšaho provincija

**Kermanšaho provincija** () – provincija Irano vakaruose. Administracinis centras – Kermanšahas.

## Geografija

Provincija vakaruose ribojasi su Iraku. Paviršius kalnuotas, iškilęs 2805 m aukščio Sefid Koho kalnas. Teka Sarabo upė, sudaranti derlingą slėnį.

## Gyventojai

Provincijoje gyvena persai, kurdai, azerbaidžaniečiai, lurai ir kt.

Didžiausi miestai (2016 m.):
* Kermanšahas – 946,6 tūkst. gyventojų
* Islamabade Gharbas – 90,5
* Džavanrudas – 54,3
* Kangavaras – 51,3
* Sarpole Zahabas – 45,4
* Sonkoras – 44,2
* Harsinas – 44,1

## Administracinis suskirstymas
 
Provincija padalinta į 14 šahrestanus:
* Dalaho šahrestanas
* Gilane Gerbo šahrestanas
* Harsino šahrestanas
* Islamabade Gerbo šahrestanas
* Džavanrudo šahrestanas
* Kangavaro šahrestanas
* Kermanšaho šahrestanas
* Pavės šahrestanas
* Kasre Širino šahrestanas
* Ravansaro šahrestanas
* Sahnės šahrestanas
* Sarpole Zahabo šahrestanas
* Salase Babadžanio šahrestanas
* Sonkoro šahrestanas


Image:Khanileh.jpg|Chanilės kaimas
Image:Mount Dalekhani1.jpg|Dalechani kalnas
Image:Bisotun Iran Relief Achamenid Period.JPG|Behistuno įrašai
File:Do Ashkaft cave 6.jpg|Do Aškafto urvas


## Šaltiniai
Donatas Petrauskas

**Donatas Petrauskas** (g. 1984 m. kovo 16 d.) – Lietuvos futbolininkas, saugas.

## Biografija

Karjerą pradėjo Panevėžio „Ekrane“, su kuriuo tapo Lietuvos čempionu. 2012 m. gruodžio 22 d. sugrįžo į Panevėžio "Ekraną" ir pasirašė dvejų metų sutartį.

## Pasiekimai
* A lygos čempionas: 2005, 2012 m.
* LFF taurės laimėtojas: 2000 m.
* LFF Supertaurės laimėtojas: 2005 m.

## Trenerio karjera
2024 m. lapkričio 26 d. įgijo UEFA B trenerio licenciją.

## Nuorodos
* Footballdatabase.eu
* Worldfootball.net
Laurynas Rimavičius

**Laurynas Rimavičius** (g. 1985 m. spalio 21 d. Kėdainiuose) – Lietuvos futbolininkas, saugas.

2011 m. sausio pabaigoje pasirašė dvejų metų kontraktą su Šiaulių klubu.

## Laimėjimai
* A Lyga: 2005, 2008 m.
* LFF supertaurė: 2005 m.

## Nuorodos
* Transfermarkt.co.uk
Santūras

**Santūras** () – iš Viduriniųjų Rytų kilęs styginis muzikos instrumentas, priklausantis cimbolų grupei. Sudarytas iš trapecijos formos korpuso (rezonansinės dėžės) ir 72 stygų. Paplitęs Irane, Indijoje, Turkijoje, Irake, Kaukaze. Grojama specialiais mediniais plaktukėliais – mezrabais.

Santūro korpusas trapecijos formos, gaminamas iš aukščiausios kokybės riešutmedžio medienos. Stygos ir jų laikikliai gaminami iš metalo. Diapazonas – trys oktavos.

Santūro prototipai naudoti jau senovės Babilone ir Asirijoje.

## Nuorodos
* Grojimas santūru
Tautvydas Švelna

**Tautvydas Švelna** (g. 1991 m. gegužės 13 d.) – Lietuvos futbolininkas, puolėjas.

## Pasiekimai

* A Lygos laimėtojas: 2008 m.

## Nuorodos
* Soccerway.com
Mindaugas Bagužis

**Mindaugas Bagužis** (g. 1983 m. balandžio 10 d. Plungėje) – Lietuvos futbolininkas, gynėjas.

## Biografija

Karjerą pradėjo Plungės „Babrunge“. 2004 m. perėjo į FBK Kaunas, su kuriuo tapo Lietuvos čempionu. 

Žaidė įvairiuose Lietuvos klubuose (FBK Kaunas, FK Šilutė, FK Kruoja Pakruojis). Buvo išvykęs į Latviją bei Estiją.

Nuo 2016 m. atstovavo FK Palanga ekipą. 

2019 m. vasarą žaidėjas paliko FK Palanga.
## Pasiekimai

* A Lygos laimėtojas: 2007, 2008 m.
* LFF supertaurės laimėtojas: 2007 m.

## Išnašos

## Nuorodos
* Footballdatabase.eu
Andrius Bartkus

**Andrius Bartkus** (g. 1986 m. sausio 21 d.) – Lietuvos futbolininkas, saugas.

## Biografija

Nuo 2003 m. žaidė Klaipėdos „Atlante“, nuo 2006 m. FBK Kaunas komandoje, su kuria dukart tapo Lietuvos čempionu. Žaidė Lietuvos jaunimo rinktinėse.

## Laimėjimai
* A Lyga: 2006, 2007
* LFF Supertaurė: 2006, 2007

## Nuorodos
* Soccerway
* Footballdatabase.eu
Artūras Ramoška

**Artūras Ramoška** (g. 1963 m. rugpjūčio 9 d.) – buvęs Lietuvos futbolininkas, treneris.

## Biografija

Vartininko karjerą praleido Kauno „Bangos“ komandoje, su kuria 1989 m. tapo LTSR čempionu. Žaidė Lietuvos rinktinėje. 

### Trenerio karjera
Baigęs futbolininko karjerą, tapo treneriu. 

2007 m. trumpai dirbo FBK Kaunas vyr. treneriu. Buvo išvykęs ir treniravo Edinburgo Hearts ekipos žaidėjus.

Buvo VMFD Žalgiris vartininkų treneris.

Vėliau išvyko į Kiniją ir tapo „Shenyang Urban“ klubo vartininkų treneriu.

Nuo 2017 m. sausio buvo FK Jonava vartininkų treneris, o nuo 2018 liepos 12 d. vyr. treneris.

2020 m. paskelbta, kad tapo FC Hegelmann Litauen vyr. treneriu.

## Šaltiniai

## Nuorodos
* Footballdatabase.eu
Vitalis Stankevičius

**Vitalis Stankevičius** (g. 1982 m. birželio 23 d. Kaune) – Lietuvos futbolininkas, puolėjas.

## Biografija
Tėvas Vitalijus Stankevičius taip pat buvo futbolininkas, vėliau Lietuvos rinktinės trenerio asistentas.

Dirbo austrų „Mauer-Ohling“ klubo treneriu.

2021 m. gegužės mėn. pranešta, kad tapo FK Žalgiris sporto direktoriumi.

## Pasiekimai

* A lygos čempionas: 2001 m.

## Išnašos

## Nuorodos
* Soccerway.com
* Footballdatabase.eu
Audrius Banevičius

**Audrius Banevičius** (g. 1972 m. lapkričio 4 d.) – Lietuvos futbolininkas, gynėjas.

## Biografija

Visą profesionalo karjerą praleido Panevėžio „Ekrane“, su kuriuo 1993 ir 2005 m. laimėjo Lietuvos pirmenybes.

## Nuorodos
* Worldfootball.net
Lauras Januševičius

**Lauras Januševičius** (g. 1983 m. liepos 6 d. Panevėžyje) – Lietuvos futbolininkas, saugas.

## Biografija

Profesionalo karjerą praleido Panevėžio „Ekrane“, kur laimėjo 2005 m. Lietuvos čempionatą. Vėliau perėjo į silpnesnes komandas, 2011 m. žaidžia Panevėžio „Akmenų“ mėgėjų komandoje.

## Nuorodos
* Soccerway.com
Tomas Kavolis

**Tomas Kavolis** (g. 1979 m. sausio 26 d.) – Lietuvos futbolininkas, saugas.

2005 m. liepos viduryje paliko Šiaulių klubą ir persikėlė į Panevėžio „Ekraną“.

## Pasiekimai

* A lygos čempionas: 2005 m.
* LFF taurė: 1999 m.
* LFF supertaurė: 2005 m.

## Nuorodos
Kęstutis Mykolaitis

**Kęstutis Mykolaitis** (g. 1983 m. liepos 4 d.) – buvęs Lietuvos futbolininkas, žaidęs saugo pozicijoje.

## Pasiekimai
* A lygos laimėtojas: 2005 m.

## Nuorodos
* Footballdatabase.eu
Dainius Kunevičius

**Dainius Kunevičius** (g. 1978 m. liepos 30 d.) – Lietuvos futbolininkas, gynėjas.

## Biografija

Didžiąją aktyvios karjeros dalį praleido FBK Kaunas komandoje, su kuria ne kartą laimėjo Lietuvos pirmenybes, vėliau žaidė suomių Atlantis FC klube. 2011 m. žaidžia mėgėjų komandoje Hegelmann Litauen Kaunas.

## Nuorodos
* Worldfootball.net 
* Footballdatabase.eu
Modestas Stonys

**Modestas Stonys** (g. 1980 m. sausio 17 d.) – Lietuvos futbolininkas, vartininkas.

## Biografija

Karjerą pradėjo Kauno komandose, su FBK Kaunas klubu tapo šalies čempionu.

## Pasiekimai

* A lygos laimėtojas: 2007 m.
* LFF taurės laimėtojas: 2002 m.
* LFF superaturė: 2002, 2007 m.
* Meistriliiga laimėtojas: 2006 m.

## Nuorodos
* Worldfootball.net
Martynas Karalius

**Martynas Karalius** (g. 1980 m. kovo 23 d.) – Lietuvos futbolininkas, puolėjas.

## Biografija

Didžiąją profesionalo karjeros dalį Lietuvoje praleido „Atlanto“ komandoje, 2003 m. su FBK Kaunas klubu tapo Lietuvos čempionu.

## Laimėjimai
* A Lyga: 2003
* Estijos futbolo taurė: 2005

## Nuorodos
* Footballdatabase.eu
Margarita Butkienė

**Margarita Butkienė** (g. 1959 m. vasario 22 d. Ryliškiuose, Alytaus rajonas) – Lietuvos žurnalistė, redaktorė.

## Biografija
1977 m. baigė Alytaus 5–ąją vidurinę mokyklą, 1982 m. – Vilniaus universiteto Istorijos fakultete žurnalistikos specialybę.

1982 m. pradėjo dirbti Lietuvos televizijos laidoje „Sveikata“, 1989 m. perėjo į Lietuvos televizijos ir radijo Reklamos skyrių. Nuo 1991 m. rengė laidą namų šeimininkėms „Kviečia šeimininkė Darata“, radijo laidą moterims „Ievos sodai“. 1993–1994 m. žurnalo „Pagrandukas“ redaktorė, kartu su kitais įsteigė žurnalą „Mano namai“. Rengė reportažus, interviu, pokalbius, rašė daugiausia socialinėmis, psichologinėmis, buitinėmis, dorovinėmis temomis. Nuo 1996 m. – leidybinės UAB „Moteris“ direktorė,  koncerno „MG Baltic“ žurnalų leidybos įmonės „Neo-Press“ direktorė. 2010–2011 m. Vilniaus miesto savivaldybės tarybos sekretorė, vėliau Seimo nario A. Ažubalio padėjėja-sekretorė.

## Šaltiniai
Gintas Širmelis

**Gintas Širmelis** (g. 1978 m. gegužės 9 d.) – Lietuvos futbolininkas, saugas.

## Biografija

Tėvas – futbolininkas ir treneris Saulius Širmelis.

1995–2001 m. žaidė Vilniaus komandose, 2003 m. su FBK Kaunas klubu tapo Lietuvos čempionu. 2005–2006 m. žaidė TVMK Tallinn klube.

## Trenerio karjera

2023 m. sausio mėn. įgijo UEFA B trenerio licenciją.

## Nuorodos
* Worldfootball.net 
* Transfermarkt.co.uk

## Šaltiniai
Šarūnas Litvinas

**Šarūnas Litvinas** (g. 1977 m. rugpjūčio 3 d.) – Lietuvos futbolininkas, saugas.

## Biografija

Aktyviausią karjeros laikotarpį žaidė „Vėtros“ klube (2001–2006 m.).

2022 m. tapo FK Sveikata Kybartai vyr. treneriu.

## Nuorodos
*
Genovaitė Burneikienė

**Genovaitė Talkevičiūtė-Burneikienė** (1940 m. spalio 9 d. Rokiškyje, Babtų valsčiuje – 2021 m. gruodžio 17 d. Vilniuje) – Lietuvos žurnalistė, mokslininkė.

## Biografija
1959 m. baigė Žeimių vidurinę mokyklą, 1961 m. Kauno statistikos technikumą, 1972 m. Vilniaus universiteto Istorijos fakultete įgijo žurnalistikos specialybę.

Nuo 1972 m. Vilniaus universiteto Žurnalistikos katedros jaunesnioji mokslinė bendradarbė, 1984 m. Periodinės spaudos mokslinio tyrimo laboratorijos mokslinė bendradarbė. Nuo 1991 m. Žurnalistikos instituto mokslo darbuotoja. Dėstė žurnalistikos teorijos ir praktikos speckursus „Žurnalistikos auditorija“. Tyrinėjo periodinės spaudos funkcionavimo ypatumus, žurnalistikos auditorijos požiūrį į žiniasklaidą, kitus lietuvių periodinės spaudos raidos aspektus. Paskelbė mokslinių straipsnių leidiniuose „Žurnalistika“, „Žurnalist“ ir kt. moksliniuose leidiniuose. Rašiniai spausdinti leidiniuose „Šeima“, „Literatūra ir menas“, „Kalba Vilnius“. Žurnalistikos enciklopedijos straipsnių autorė.

## Bibliografija
* Rajono savaitraštis: dabartis ir perspektyvos: mokomoji priemonė. – Vilnius, 1985. – 86 p.: lent.
* Iš lietuvių knygnešystės ir periodikos istorijos (sudarė). – Vilnius: VU leidykla, 1994. – 24 p. – ISBN 9986-19-041-X

## Šaltiniai
Česlovas Burba

**Česlovas Burba** (g. 1962 m. rugpjūčio 7 d. Aukštadvaryje, Lazdijų rajonas) – Lietuvos radijo žurnalistas, redaktorius.

## Biografija
1980 m. baigė Veisiejų vidurinę mokyklą, 1985 m. Vilniaus universiteto Istorijos fakultete – žurnalistiką. 1985 m. Valstybinio radijo ir televizijos komiteto korespondentas. 1986–1992 m. vyresnysis redaktorius, 1992–1993 m. Radijo informacijos redakcijos vyr. redaktorius. Lietuvos radijo ir televizijos laidų atsakingasis vedėjas 1992 m. Seimo rinkimų bei 1993 m. LR Prezidento rinkimų kampanijos metu. 1993–1998 m. radijo stoties „Laisvoji banga“ steigėjas ir direktorius. Rengė radijo laidas žemės ūkio, pramonės ir ekonomikos klausimais. Lietuvos radijo laidos „Lietuvos diena“ vedėjas.

## Įvertinimas
* 1993 m. Sausio 13-osios atminimo medalis

## Šaltiniai
Ilamo provincija

**Ilamo provincija** () – provincija Irano vakaruose. Administracinis centras – Ilamas.

## Istorija

Provincija yra senovinės Elamo valstybės žemėse.

## Geografija

Provincija vakaruose ribojasi su Iraku. Paviršius kalnuotas, priklauso Zagroso kalnų masyvui. Aukščiausia viršūnė – Kane Seifi (2775 m), priklausanti Kabir Kuho kalnagūbriui.

Klimatas karštas, ypač pietuose (temperatūra iki 38 °C). Metinis kritulių kiekis – 578 mm.

## Gyventojai

Provincijoje gyvena daugiausia persai, kurdai ir luriai.

Didžiausi miestai (2016 m.):
* Ilamas – 194,0 tūkst. gyventojų
* Dehloranas – 32,9
* Ivanas – 31,2
* Abdananas – 23,9
* Darešehras – 21,9

## Administracinis suskirstymas
 
Provincija padalinta į 8 šahrestanus:
* Abdanano šahrestanas
* Darešehro šahrestanas
* Dehlorano šahrestanas
* Eivano šahrestanas
* Ilamo šahrestanas
* Mehrano šahrestanas
* Malekšahio šahrestanas
* Širvano ir Čerdavelio šahrestanas

## Šaltiniai
Vivian Cheruiyot

**Vivian Jepkemoi Cheruiyot** (g. 1983 m. rugsėjo 11 d.) – Kenijos ilgų nuotolių bėgikė, daugkartinė pasaulio čempionė.

## Biografija
Cheruiyot aukšto rango varžybose debiutavo 1998 m. pasaulio kroso čempionate, jaunimo klasėje. Tąkart sportininkė užėmė 5 vietą. Po metų sportininkė vėl startavo pasaulio kroso čempionate ir šįkart pelnė sidabro medalį jaunimo rungtyje. 1999 m. pasaulio jaunių čempionate Lenkijoje sportininkė iškovojo bronzos medalį 3000 bėgime. 2001 m. bėgikė tapo Afrikos jaunimo čempione. 2002 m. Jamaikoje vykusiame pasaulio jaunimo čempionate Cheruiyot iškovojo bronzinį apdovanojimą. 2008 m. vasaros olimpinėse žaidynėse Cheruiyot 5000 m bėgime užėmė penktąją vietą. 2010 m. lengvaatletė pirmą kartą tapo Afrikos čempione ir pasaulio uždarų patalpų vicečempione. 2007 m. sportininkė debiutavo pasaulio čempionatuose. 2007 m. pasaulio čempionate ji pelnė sidabro medalį, 2009 m. pasaulio čempionate ir 2011 m. pasaulio čempionate po aukso medalį.

## Nuorodos
* Cheruiyot IAAF svetainėje
Lurestano provincija

**Lurestano provincija** () – provincija Irano vakaruose. Administracinis centras – Choremabadas.

## Istorija

Provincija įsikūrusi istoriniame Lurestano regione.

## Geografija

Paviršius kalnuotas, priklauso Zagroso kalnų masyvui. Daug viršūnių iškyla virš 4000 m aukščio (iki 4050 m, Oštoran Koho k.) ir yra beveik nuolat dengiamos sniego. Kalnuose prasideda keletas svarbių Irano upių – Zajanderudas, Karūnas, Džarabis, Diksas, Kerchė, Abi. Tarpukalnėse plyti derlingos lygumos. Būdingos vėsios žiemos ir karštos vasaros.

## Gyventojai

Vyraujanti tauta – luriai. Yra persų, lakių, kurdų ir kt.

Didžiausi miestai (2016 m.):
* Choremabadas – 373,4 tūkst. gyventojų
* Borudžerdas – 234,9
* Dorudas – 121,6
* Aligudarzas – 89,2
* Kuhdeštas – 89,0
* Nūrabadas – 65,5

## Administracinis suskirstymas
 
Provincija padalinta į 10 šahrestanų:
* Aligudarzo šahrestanas
* Eznos šahrestanas
* Borudžerdo šahrestanas
* Delfano šahrestanas
* Dorudo šahrestanas
* Dorės šahrestanas
* Choremabado šahrestanas
* Kuhdešto šahrestanas
* Selselės šahrestanas
* Poldohtaro šahrestanas


Image:AZNA - Oshtorankooh.jpg|Lurestano kraštovaizdis
Image:POLDOKHTAR.jpg|Poldohtaras
File:Azna County - Imamzadeh Qasem - Ilkhanid period.jpg|Mauzoliejus Eznoje
File:Pastoral Nomadism (266139773).jpg|Lurių ganyklos


## Šaltiniai
Ѡ

**Ѡ ѡ** – senoji kirilicos abėcėlės raidė. Senojoje bažnytinėje slavų kalboje raidės pavadinimas yra *ѡмєга* ().

Reiškia garsą: [o]. Senoji bažnytinė slavų kalboje jis tariamas kaip O.

## Kodai

## Taip pat skaitykite
* Ѿ
* Kirilica
Sergejus Kirijenka

**Sergejus Kirijenka** (, g. 1962 m. liepos 26 d. Suchumyje, Abchazija) – Rusijos politinis ir valstybės veikėjas, 1998 m. balandžio – rugpjūčio mėn. dirbęs Rusijos Federacijos Ministru pirmininku, Rusijos valstybinės korporacijos „Rosatom“ vadovas.

## Biografija
1984 m. baigė Gorkio vandens transporto inžinierių institutą, 1993 m. – Liaudies ūkio akademiją prie Rusijos Federacijos vyriausybės.

Po tarnybos Tarybinėje armijoje dirbo Sormovo laivų statyklos komjaunimo komiteto sekretoriumi, 1986–1991 m. buvo komjaunimo Gorkio srities komiteto pirmasis sekretorius.

1991–1997 m. banko „Garantija“ valdybos pirmininkas, naftos kompanijos „Norsi-oil“ prezidentas. Po to sparčiai kilo karjeros laiptais vyriausybinėse struktūrose – 1997–1998 m. buvo Rusijos kuro ir energetikos ministro pirmasis pavaduotojas, ministras.

## Rusijos vyriausybės vadovas
1998 m. balandžio mėn. Prezidentas Borisas Jelcinas netikėtai atleido V.Černomyrdiną iš Ministro pirmininko pareigų ir paskyrė S. Kirijenką laikinai eiti premjero pareigas. Du kartus (balandžio 10 ir 17 d.) Dūma nepatvirtino jo premjeru. Kadangi buvo grėsmė, jog trečią kartą nepatvirtinus jo kandidatūros Prezidentas paleis Dūmą, 1998 m. balandžio 24 d. dauguma Dūmos balsų jis buvo patvirtintas Rusijos Federacijos Ministru pirmininku.

Vicepremjerais buvo paskirti ganėtinai jauni politikai Borisas Nemcovas ir Anatolijus Čiubaisas, todėl visuomenėje vyriausybė gavo „jaunųjų reformatorių“ vardą. Ši vyriausybė bandė šalyje vykdyti liberalias ekonomikos reformas. Dėl naftos kainų kritimo, didžiulių valstybės skolinių įsipareigojimų bei TVF nesuteikus kreditų šalyje prasidėjo ekonominė krizė. Rugpjūčio 17 d. vyriausybė atsistatydino.

## Veikla po atsistatydinimo
S. Kirijenka kurį laiką aktyviai veikė Dešiniųjų jėgų sąjungoje. 1999 m. balotiravosi į Maskvos mero pareigas. 1999–2000 m. buvo Valstybės dūmos deputatas, Dešiniųjų jėgų sąjungos frakcijos vadovas. Pakeitus šalies valdymo sistemą ir įvedus Federalines apygardas, 2000 m. gegužės mėn. paskirtas Rusijos Prezidento įgaliotuoju atstovu Pavolgio federalinėje apygardoje. 2005 m. lapkričio mėn. paskirtas Rusijos atominės energetikos federalinės agentūros vadovu. 2007 m. gruodžio mėn. agentūrą pertvarkius į valstybinę korporaciją, tapo jos generaliniu direktoriumi.

## Papildoma informacija
* Dėl jauno amžiaus ir sparčios karjeros Rusijos politiniuose sluoksniuse ir spaudoje S. Kirijenka buvo vadinamas „kinder-siurprizu“

## Šaltiniai

|-
Aukštoji hopėja

**Aukštoji hopėja** (*Hopea ferrea*) – sparneninių (*Dipterocarpaceae*) šeimos kaučiukinis, medieninis augalas, paplitęs atogrąžų Azijoje.
Ѱ

**Ѱ ѱ** – senoji kirilicos abėcėlės raidė. Senojoje bažnytinėje slavų kalboje raidės pavadinimas yra *пси* ().

Reiškia garsą: [ps]. Senojoje bažnytinėje slavų kalboje jis tariamas kaip *ps*.

## Kodai

## Taip pat skaitykite
* Ψ
* Kirilica
Ѯ

**Ѯ ѯ** – senoji kirilicos abėcėlės raidė. Senojoje bažnytinėje slavų kalboje raidės pavadinimas yra *кси* ().

Reiškia garsą: [ks]. Senojoje bažnytinėje slavų kalboje jis tariamas kaip *ks*.

## Kodai

## Taip pat skaitykite
* Ξ
* Kirilica
Fir Park

**Fir Park** – futbolo stadionas Madervelyje, Šiaurės Lanarkšyre, Škotijoje. Stadione namų rungtynes žaidžia Škotijos Premier lygos klubas „Motherwell FC“. 1895 m. klubas persikėlė iš Dalziel Park į naują stadioną. Po rekonstrukcijų stadione yra 13 742 sėdimos vietos. Rekordinis žiūrovų skaičius pasiektas 1952 m., Škotijos futbolo taurės metu, rungtynėse prieš „Rangers FC“.

Fir Park stadione vyko keli Škotijos Iššūkio taurės finalai ir du Škotijos futbolo lygos taurės pusfinaliai, tarp „Kilmarnock FC“ ir „Falkirk FC“ (2007 m.) bei tarp „Hearts FC“ ir „Saint Mirren FC“ (2010 m.).

## Tribūnos
* The Phil O’Donnell tribūna
* Pietų tribūna
* Rytų tribūna
* Davie Cooper tribūna

## Nuorodos
* Fir Park stdionas oficialioje Motherwell FC svetainėje
Kaledonijos stadionas

**Kaledonijos stadionas** ( arba *Tulloch Caledonian Stadium* pagal remėjus) – futbolo stadionas Invernese, Škotijoje. Namų rungtines žaidžia Inverneso „Caledonian Thistle“.

Atidarytas 1996 m.

## Šaltiniai
Žmoginis plaukagalvis

**Žmoginis plaukagalvis** (*Trichuris trichiura*) – balsva kirmėlė, patino ilgis 30-40 mm, patelės – iki 50 mm. Kūno priekis ištįsęs, panašus į siūlą. Juo kirmėlė įsiskverbia giliai į žarnos gleivinę ir čiulpia kraują, parazituodama žmogaus aklojoje žarnoje. Plaukagalviu užsikrečiama geriant nevirintą vandenį, valgant neplautas daržoves. Šią kirmėlę išvaryti labai sunku.

## Šaltiniai

* S. Molis „Zoologijos skaitiniai 6-7 klasėms“
Luis Fernando López

**Luis Fernando López** (g. 1979 m. birželio 3 d.) – Kolumbijos lengvaatletis, kuris specializuojasi sportinio ėjimo rungtyse. Pasaulio čempionato prizininkas.

## Biografija
López karjerą aukšto rango varžybose pradėjo 2003 m. sudalyvaudamas Pan Amerikos žaidynėse, kuriose liko ketvirtoje vietoje. Po metų sportininkas startavo 2004 m. vasaros olimpiadoje kur užėmė 26 vietą. 2005 m. sportininkas iškovojo sidabro medalį Pan Amerikos ėjimo taurėje, bronzą Pietų Amerikos čempionate ir užėmė 12 vietą pasaulio čempionate. 2006 m. Centrinės Amerikos ir Karibų žaidynėse kolumbietis pelnė aukso medalį. 2007 m. pasaulio čempionate Lopez užėmė 22 vietą. Pekino olimpiadoje ėjikas užėmė aukštą devintąją vietą. 2009 m. lengvaatletis pirmą kartą tapo Pietų Amerikos čempionu, bei užėmė 5 vietą pasaulio čempionate. 2011 m. pasaulio čempionato metu Luis Fernando López pelnė bronzos medalį ir tapo pirmuoju savo šalies atstovu laimėjusiu medalį per visą čempionatų istoriją.

## Nuorodos
* Lopez IAAF svetainėje
Margarita Treinytė-Butkienė

**Margarita Treinytė-Butkienė** (g. 1949 m. rugpjūčio 19 d. Vilniuje) – Lietuvos lengvaatletė, trenerė, dėstytoja. TSRS tarptautinės klasės sporto meistrė (1973 m.).

## Biografija
1965–1984 m. – 18 kartų Lietuvos bėgimo ir šuolių į tolį čempionė, rekordininkė, TSRS čempionė. Treneriai: Algimantas Antanas Kukšta (1963-1968 m.), Stasys Šačkus (1968-1969 m.), Valentas Butkus (1969-1984 m.). 1972 m. baigė Lietuvos valstybinį kūno kultūros institutą.

1972-1974 m. draugijos „Nemunas“ Centro tarybos, 1974-1976 m. Kūno kultūros ir sporto komiteto instruktorė, 1976-1977 m. draugijos „Nemunas“ Kauno tarybos Vaikų ir jaunimo sporto mokyklos, 1977–1986 m. draugijos „Nemunas“ respublikinės lengvosios atletikos Vaikų ir jaunimo sporto mokyklos, 1986-1990 m. Kauno aukštojo sportinio meistriškumo mokyklos trenerė, nuo 1990 m. Vytauto Didžiojo universiteto lektorė.

## Sportiniai pasiekimai
**Lietuvos čempionė:**
* **[[100 m bėgimas]]** – 1965 m., 1972 m., 1973 m., 1979–1982 m., 1984 m.;
* **[[200 m bėgimas]] **– 1972 m., 1979 m.;
* **[[šuolis į tolį]]** – 1967 m., 1969 m., 1972 m., 1973 m., 1980–1983 m.

**Lietuvos rekordininkė:**
Rezultatą fiksuojant rankiniu būdu:
* **[[60 m bėgimas]]**: 7,6 s – 1966 m., 7,5 s – 1966 m., 7,4 s – 1976 m.,
* **[[100 m bėgimas]]**: 11,8 s – 1969 m., 11,7 s – 1972 m., 11,6 s – 1972 m., 11,6 s – 1973 m., 11,4 s – 1979 m., 11,3 s – 1980 m., 11,2 s – 1982 m.,
* **[[200 m bėgimas]]**: 24,0 s – 1973 m.

Rezultatą fiksuojant elektroniniu būdu:
** **100 m bėgimas**: 11,81 s – 1980 m., 11,60 s – 1981 m.
** **200 m bėgimas**: 24,84 s – 1978 m., 24,68 s – 1978 m.
* **Šuolis į tolį**: 6,05 m – 1967 m., 6,31 m – 1971 m., 6,49 m – 1973 m., 6,56 m – 1973 m., 6,62 m – 1973 m.

**Kiti pasiekimai:**
* 1973 m. Universiada, šuolis į tolį – sidabro medalis (6,56 m),
* 1974 m. Europos uždarų patalpų čempionatas Geteborgas, Švedija, šuolis į tolį – 8 vieta (6,28 m);
* 1974 m. TSRS uždarų patalpų čempionatas, šuolis į tolį – čempionė (6,28 m);
* 1981 m. TSRS taurė, šuolis į tolį – pirmoji vieta (6,67 m);
* 1981 m. TSRS čempionatas, šuolis į tolį – čempionė (6,66 m).
* 1982 m. pasiekė naują TSRS ir pakartojo pasaulio uždarų patalpų šuolio į tolį rekordą (6,77 m).

## Šaltiniai
Čeharmehalio ir Bachtiarijos provincija

**Čeharmehalio ir Bachtiarijos provincija** () – provincija Irano vidurio pietuose. Administracinis centras – Šehrekordas.

## Geografija

Paviršius kalnuotas (ypač pietuose), priklauso Zagroso kalnų masyvui. Šiaurėje yra derlingų slėnių. Klimatas vasarą karštas (iki 35 °C), žiemą būna šalnų, sniego. Kritulių nedaug (~240 mm per metus), dauguma jų iškrinta žiemą. Svarbiausios upės – Karūnas, Zajanderudas.

## Gyventojai

Vyraujančios tautos – bachtiarai, luriai, kaškajai, persai.

Didžiausi miestai (2016 m.):
* Šehrekordas – 190,4 tūkst. gyventojų
* Borudženas – 57,0
* Lordeganas – 40,5
* Farohšehras – 31,7
* Farsanas – 30,5

## Administracinis suskirstymas
 
Provincija padalinta į 6 šahrestanus:
* Ardalo šahrestanas
* Borudženo šahrestanas
* Farsano šahrestanas
* Kuhrango šahrestanas
* Lordegano šahrestanas
* Šehrekordo šahrestanas


Image:Karun4.JPG|Karūno užtvaka
Image:Dashte laleh.jpg|Kalnuoe žydi tulpės
File:Zayandeh Rud - Horeh.jpg|Zajanderudas


## Šaltiniai
East End Park

**East End Park** – futbolo stadionas Danfermline, Faife, Škotijoje. Namų rungtines žaidžia Danfermlino „Athletic“.

## Istorija

Stadione 1885 m. įvyko pirmosios rungtynės, tais pačiais metais buvo įkurtas Dunfermline Athletic futbolo klubas. Didžiausias žiūrovų skaičius (27 816) 1968 m. balandžio 30 d. prieš „Celtic FC“.

## Tribūnos
* Pietų tribūna
* Pagrindinė tribūna
* SGM Stand (dar žinoma kaip *Grassy*)
* Norrie McCathie

## Nuorodos
* Stadiono istorija
Rimantas Cepovas

**Rimantas Cepovas** (g. 1980 m. sausio 22 d.) – Lietuvos futbolininkas, saugas.

## Biografija

Didžiąją karjeros dalį žaidė Kauno komandose, su FBK Kaunas klubu 2001 m. tapo Lietuvos čempionu. 2004–2006 m. žaidė Vokietijos TSG Sprockhovel klube. 2007 m. su Rodiklis Kaunas komanda tapo rezultatyviausiu LFF I lygos žaidėju. Nuo 2009 m. žaidžia mėgėjų komandose.

## Nuorodos
* Worldfootball.net
* Transfermarkt.co.uk
Tadas Straleckas

**Tadas Straleckas** (g. 1983 m. balandžio 4 d.) – Lietuvos futbolininkas, puolėjas.

## Biografija

Žaidė Kareda Kaunas (2000), Jėgeriai Kaunas (2001–2002), FBK Kaunas (2001; Lietuvos čempionas), LKKA Atletas Kaunas (2003), FK Šilutė (2006–2008), Tauras Tauragė (2009) komandose, vėliau perėjo į mėgėjų varžybas (Aleksotas Kaunas, Rūdupis Prienai).

## Nuorodos
* Transfermarkt.co.uk
* Worldfootball.net 
* Soccerway.com
Nerijus Mačiulis (1983)

**Nerijus Mačiulis** (g. 1983 m. balandžio 1 d.) – Lietuvos futbolo treneris, buvęs futbolininkas, saugas.

## Biografija

Žaidė Jėgeriai Kaunas (2000–2002; 2005), FBK Kaunas (2000, Lietuvos čempionas; 2005), Sūduva Marijampolė (2002; 2006–2007), LKKA Atletas Kaunas (2003), FK Šilutė (2004–2006), Atlantas Klaipėda (2008), Tauras Tauragė (2009–2011), FK Kruoja Pakruojis (2012–2015), FC Stumbras (2016), Kazlų Rūdos Šile (nuo 2017).

## Trenerio karjera
2020 m. sausio 6 d. pranešta, kad tapo Roko Garasto asistentu Kauno Žalgiryje. Dirbo trenerių štabe iki 2024 m.

2023 m. sausio mėn. įgijo UEFA A trenerio licenciją. Vasario mėn. tapo Kauno Žalgiris B vyr. treneriu. Spalio mėn. FK Kauno Žalgiris vyr. treneris Marius Stankevičius atsistatydino, ir jo pareigas perimti laikinai buvo paskirtas Nerijus Mačiulis.

2024 m. A lygos pradžia FK Kauno Žalgiris klubui klostėsi nesėkmingai: po šešių turų kauniečiai buvo surinkę vos keturis taškus ir buvo paskutinėje vietoje. Klubo vadovybę atleido vyr. trenerį Glenn Ståhl, o laikinuoju buvo paskirtas Nerijus Mačiulis.

2024 m. rugsėjo mėn. N.Mačiulis perėmė FK Garliava techninio direktoriaus pareigas.

2025 m. sausio 13 d. paskelbta, kad paskirtas Lietuvos U-17 vaikinų rinktinės treneriu.

 FK Žalgiris pranešė kad N.Mačiulis prisijungė prie klubo trenerių štabo, ir užims vyriausiojo trenerio asistento pareigas.

; įvertinimai
2023 m. pripažintas geriausiu spalio lapkričio mėnesių treneriu.

## Biografija rinktinėse
2002 m. rugsėjo mėn. debiutavo Lietuvos jaunimo iki 21 m. futbolo rinktinėje. Viso žaidė 7 rungtynėse.

## Išnašos

## Nuorodos
*
Easter Road

**Easter Road** – futbolo stadionas Škotijos sostinėje Edinburge. Namų rungtynes žaidžia Škotijos Premier lygos klubas „Hibernian FC“. Stadionas klubo aistruolių yra vadinamas „The Holy Ground“ arba „The Leith San Siro“. Jame yra 20 421 sėdima vieta. Daugiausia žiūrovų susirinko į derbį 1950 m. sausio 2 d.

## Tarptautinės rungtynės
* 1998 m. balandžio 22 d.:  –  1:1 (draugiškos rungtynės)
* 2002 m. spalio 15 d.:  –  3:1 (draugiškos rungtynės)
* 2004 m. gegužės 30 d.:  –  4:1 (draugiškos rungtynės)
* 2004 m. lapkričio 17 d.  –  1:4 (draugiškos rungtynės)
* 2006 m. birželio 4 d.  – 1:3 (draugiškos rungtynės)

## Šaltiniai

## Nuorodos
* Easter Road stadiono informacija
Gytis Gelgota

**Gytis Gelgota** (g. 1976 m. liepos 4 d.) – Lietuvos futbolininkas, gynėjas.

## Biografija

Žaidęs Lietuvos jaunimo rinktinėje. Vėliau pradėjo dirbti treneriu Švedijoje.

2020 m. įgijo UEFA PRO trenerio licenciją.

## Laimėjimai
* A Lyga: 1999, 2000, 2001, 2002 m.
* LFF taurė: 1996, 2002 m.
* LFF supertaurė: 1996, 2002 m.

## Išnašos

## Nuorodos
* Footballdatabase.eu
Rolandas Karčemarskas

**Rolandas Karčemarskas** (g. 1980 m. rugsėjo 7 d. Alytuje) – Lietuvos futbolininkas, puolėjas.

## Biografija

Brolis Žydrūnas Karčemarskas.

## Pasiekimai

* 1999 m. A lygos laimėtojas

## Nuorodos
* Footballdatabase.eu
* Worldfootball.net
Mindaugas Maksvytis

**Mindaugas Maksvytis** (g. 1980 m. sausio 20 d. Klaipėdoje) – Lietuvos futbolininkas, vartininkas.

## Biografija

Žaidė Atlantas Klaipėda (1997–1998; 2005–2007), Žalgiris Vilnius (1998–1999; 2002), Lokomotyvas Vilnius (1999), Ardena Vilnius (1999), Polonija Vilnius (2000), Polonia Warszawa (2003–2004), FK Riga (2004), Ekspauta Klaipėda komandose.

## Nuorodos
* footballdatabase.eu
Sergejus Novikovas

**Sergejus Novikovas** (g. 1972 m. gegužės 5 d.) – Lietuvos futbolininkas, gynėjas.

## Biografija

Karjerą praleido Žalgiris Vilnius klube, su kuriuo 1991, 1992 ir 1999 m. laimėjo Lietuvos auksą. Žaidė Lietuvos rinktinėje.

## Išnašos
Audrius Veikutis

**Audrius Veikutis** (g. 1979 m. liepos 23 d.) – Lietuvos futbolininkas, gynėjas.

2008 m. vasario pradžioje sugrįžo iš Ukrainos ir pasirašė kontraktą iki sezono pabaigos su Vilniaus „Žalgirio“ klubu.

## Šaltiniai

## Nuorodos
* Footballdatabase.eu
* Transfermarkt.co.uk
Vidmantas Vyšniauskas

**Vidmantas Vyšniauskas** (g. 1969 m. rugsėjo 23 d.) – buvęs Lietuvos futbolininkas, saugas.

## Biografija

Žaidė Tavria Simferopol (1990–1993; tapo Ukrainos čempionu), FC Markkleeberg (1993–1994), Union Berlin (1994–1995), Sachsen Leipzig (1995–1998), SV Wilhelmshaven (1998–2000; 2003–2004), Sportfreunde Siegen (2000–2001), VfB Lübeck (2001–2002), FC Schüttorf (2004–2005) klubuose. 1992 m. žaidė Lietuvos rinktinėje.

## Išnašos
Yohan Blake

**Yohan Blake** (g. 1989 m. gruodžio 26 d.) – Jamaikos sprinteris, pasaulio čempionas.

## Biografija
Blake tarpaukštinėse aukšto rango varžybose debiutavo 2005 m. sudalyvaudamas pasaulio jaunių čempionate. Tąkart sportininkas 100 m distanciją įveikė per 10.65 s ir užėmė septintąją vietą. Po metų sportininkas startavo pasaulio jaunimo čempionate. Pekine vykusiose varžybose sprinteris iškovojo du medalius: bronzą 100 m bėgime ir aukso medalį 4x100 m estafetėje. 2008 m. Lenkijoje vykusiame pasaulio jaunimo čempionate Blake pelnė sidabrą komandinėje estafetėje ir užėmė ketvirtąją vietą individualioje 100 m rungtyje. 2011 m. sportininkas debiutavo pasaulio suaugusiųjų čempionate ir pirmuoju bandymu pelnė auksą 100 m bėgimo distancijoje. Memorial van Damme 2011 IAAF deimantinės lygos 200 m bėgimo varžybose Blake užfiksavo 19,26 s rezultatas, kuris tapo antru geriausiu rezultatu pasaulio istorijoje.

## Nuorodos
* Yohan Blake IAAF svetainėje
Eugenijus Bunka

**Eugenijus Bunka** (g. 1950 m. lapkričio 23 d. Plungėje) – Lietuvos žurnalistas, rašytojas, kraštotyrininkas.

## Biografija
Vilniaus universitete studijavo geologiją, rusų kalbą ir literatūrą, 1983 m. baigė žurnalistikos specialybę.

Plungės liaudies kūrybos gaminių įmonėje Minija dirbo gintaro meistru, medžio drožėju, vėliau Fotografijos meno draugijos Žemaitijos skyriaus redaktorius ir sekretoriumi. Nuo 1977 m. Plungės rajono laikraščio „Kibirkštis“ redakcijos skyriaus vedėjas. 1989–1994 m. laikraščio „Respublika“, 1994–1996 m. laikraščio „Diena“ korespondentas Žemaitijoje. Rašė apie žmonių tarpusavio santykius, ryšius su aplinka ir gamta, ekonomikos klausimais.  Vėliau laikraščio „Klaipėda“ redaktoriaus pavaduotojas, Rietavo miškų urėdijos atstovas ryšiams su visuomene.

Balticum TV kraštotyros laidų „Žemaitijos labirintais“ vienas autorių.

Pirmąjį apsakymą išspausdino žurnale „Nemunas“. 1988 m. jo literatūrinis scenarijus multiplikaciniam filmui „Paukštė“ užėmė pirmąją vietą respublikiniame konkurse.

1982 m.  Platelių plaukimo maratono iniciatorius. Lions klubo narys. Jakovo Bunkos labdaros ir paramos fondo vykdantysis direktorius.

## Bibliografija
* *Medžioklė*. Fantastiniai apsakymai, 2005 m.
*   Takas per Rietavo miškų urėdiją. Straipsniai ir informacijos, 2005 m.
* *[[Lopaičiai]]. Sustingęs laikas*. 2007 m.
*   Kita legendų kalba, 2010 m.
*   Legendų šnabždesiai, 2016 m.
*   Pėdsakai Platelių gatvelėse, 2021 m.
*   Pasaulio plungiškiai maižiešiai, 2022 m.
*   Pasodinti medį. Lietuviška fantastika-pramanai, 2025 m.

## Šaltiniai

## Nuorodos
* „Žemaitijos labirintais“
Linet Masai

**Linet Chepkwemoi Masai** (g. 1989 m. gruodžio 5 d.) – Kenijos lengvaatletė, kuri specializuojasi ilgų nuotolių bėgime. Pasaulio čempionė.

## Biografija
Masai karjerą aukšto rango varžybose pradėjo 2007 m. sudalyvaudama Pasaulio kroso čempionate. Tąkart bėgikė pelnė aukso medalį jaunimo klasėje. Po metų vykusiame pasaulio kroso čempionate lengvaatletė jau varžėsi suaugusiųjų klasėje, kur pelnė bronzos medalį. 2008 m. vasaros olimpinėse žaidynėse 10 000 m bėgimo distanciją Masai įveikė per 30:26.50 ir užėmė 4 vietą. Po metų vykusiame pasaulio čempionate sportininkei sekėsi žymei geriau ir ji tapo pasaulio čempione. 2010 m. Afrikos čempionate Masai pelnė bronzos medalį. 2011 m. pasaulio čempionate stajerei nepavyko apginti čempionės titulo ir ji iškovojo bronzos medalį.

## Nuorodos
* Linet Masai IAAF svetainėje
Algimantas Stasys Bundza

**Algimantas Stasys Bundza** (g. 1907 m. vasario 11 d. Viduklėje – ????) – Lietuvos žurnalistas, redaktorius, poetas.

## Biografija
Baigė Raseinių gimnaziją. 1925 m. pradėjo bendradarbiauti periodiniuose leidiniuose „Lietuva“, „Lietuvos žinios“ „Rytas“, „Ūkininkas“, „Mūsų momentas“, Lietuvos aidas, „Mūsų balsas“, „Šiaurės Lietuva“. Nuo 1933 m. laikraščio „Šiaurės Lietuva“ redaktoriaus pavaduotojas, „Mūsų balsas“, „Biržų žinios“, „Mūsų kraštas“ techninis redaktorius. 1934–1935 m. redagavo laikraščius „Šiaulių žinios“, „Šiaulių aidas“, Jaunųjų literatų kolegijos Šiauliuose žurnalą „Taškas“.  Iki 1940 m. laikraščio „Darbas“ korespondentas Vilniuje.

## Bibliografija
* *Ties žydinčiais veidais*: poezijos rinkinys, 1932 m.

## Šaltiniai
Saris (grafystė)

**Saris** () – grafystė, esanti pietryčių Anglijoje. Grafystė ribojasi su Didžiuoju Londonu, Kentu, Rytų Saseksu, Vakarų Saseksu, Hampšyru ir Berkšyru.

Gildfordas paprastai laikomas svarbiausiu grafystės miestu, nors nuo 2020 m. Sario grafystės taryba įsikūrusi Raigete. Prieš tai, nuo 1893 m., ji buvo įsikūrusi Kingstone prie Temzės. Saris padalintas į 11 sričių.

## Šaltiniai
Gražina Bulovaitė-Malcevienė

**Gražina Bulovaitė-Malcevienė** (1950 m. gegužės 10 d. Rokiškyje – 1995 m. liepos 22 d. Klaipėdoje) – Lietuvos žurnalistė, redaktorė, rašytoja.

## Biografija
1976 m. Vilniaus universitete baigė žurnalistikos specialybę.

1976–1977 m. dirbo laikraščio „Banga“ redakcijoje. 1978–1985 m. gyveno ir dirbo Rusijoje. 1985 m. grižo i Lietuvą, dirbo laikraščių „Lietuvos jūreivis“, „Respublika“ redakcijose, 1991–1994 m. laikraščio „Darbininkų balsas“ redaktorė. 

## Bibliografija
* *Pajūrio miestas*: apysaka ir apsakymai, 1994 m.
* *Norėčiau susipažinti su niekšu*: apysaka, Aušra, 1995 m.

## Įvertinimas
* 1995 m. lapkričio mėn. (po mirties) paskirta klaipėdiečio žurnalisto Samuilo Boriko literatūrinė premija už straipsnius dienraštyje „Respublika“.

## Šaltiniai
Rutlandas

**Rutlandas** () – grafystė centrinėje Anglijoje. Šiaurėje ir vakaruose ribojasi su Lesteršyro grafyste, šiaurės rytuose su Linkolnšyro grafyste, pietryčiuose su Piterboru (Kembridžšyras) ir Nortamptonšyru.